b'\n_START_ARTICLE_\nKapuluan ng \xc3\x85land\n_START_PARAGRAPH_\nAng Kapuluan ng \xc3\x85land o Alandiya (Suwekong pagbigkas:\xc2\xa0[\xcb\x88o\xcb\x90land], Finnish: Ahvenanmaa) ay ang bumubuo ng isang kapuluan sa Dagat Baltiko. Nakalagak sila sa bukana ng Golpo ng Bothnia at bumubuo ng isang pederasya o awtonomong demilitarisado at monolingguwal na rehiyong nagsasalita ng Wikang Suweko sa Pinlandiya. Bilang kapuluan, binubuo ang Alandia ng pinakamaliit na mga rehiyon ng Pinlandiya, na mayroon lamang 0.49% ng kanyang areang panglupain, at 0.50% ng kanyang populasyon._NEWLINE_Binubuo ang \xc3\x85land ng Fasta \xc3\x85land (ang "Pangunahing Pulo," na may 90% ng populasyon), na may isang kapuluan sa silangan na binubuo ng mahigit sa 6,500 mga eskolyo at mga pulo. Nakahiwalay ang Fasta \xc3\x85land mula sa dalampasigan ng Suwesya sa pamamagitan ng 38 kilometres (24\xc2\xa0mi) ng lantad na tubigan sa kanluran. Sa silangan, ang arkipelagong \xc3\x85land ay kalapit at katabi ng Dagat Arkipelago ng Pinlandiya. Ang tanging hangganang lupain ng \xc3\x85land ay nasa sa hindi pinaninirahang eskolyo (skerry) ng M\xc3\xa4rket, na pinagsasaluhan nila ng Sweden._NEWLINE_Dahil sa katayuang awtonomo ng Kapuluang \xc3\x85land, ang mga kapangyarihang naisasakatuparan sa kaantasang panglalawigan ng mga kinatawan ng panggitnang administrasyon ng estado sa natitirang bahagi ng Pinlandiya ay malawakang naisasagawa ng Pamahalaan ng \xc3\x85land sa \xc3\x85land.'